**SS-Vaktbataljonen** (på tysk *SS-Wachbataillon Norwegen*) var en paramilitær vaktenhet under andre verdenskrig i Norge som ble opprettet av SS Hauptamt i begynnelsen av 1942. Ideen var å overta den væpnede styrken Nasjonal Samling (NS) var i ferd med å bygge opp i Norge. Dette ble også resultatet i og med at så å si alle som tidligere hadde tjenestegjort i Hirdvaktbataljonen, senere vervet seg til Waffen SS. Omtrent 50 vaktsoldater vegret seg og ble diimittert. I størst grad ble SS-Vaktbatajonen tjent av tidligere medlemmer av Hirdvaktbataljonen (medlemmer som formelt tilhørte den norske legion, i forbindelse med at Hirdvaktbataljonen ble avviklet). De første vaktsoldatene i SS-vaktbataljon, begynte der i 1943 (på nyttårsdagen eller rundt mars/april).

Tidslinje
---------

* Hirdvaktbataljonen ble opprettet våren 1942.
* SS-Bataljon ble operativ i 1943, om ikke før.

Vakthold ved konsentrasjonsleirene i Nord-Norge
-----------------------------------------------

I løpet av våren og sommeren 1942 opptok Hirdvaktbataljonen en rekke nye medlemmer i sine rekker, og sommeren 1942 ble medlemmene av denne avdelingen sendt til Nord-Norge som vakter ved SS sine såkalte serberleire. Enkelte medlemmer av Hirdvaktbataljonen nektet å gjøre tjeneste som fangevoktere, og ble isteden sendt til Den norske Legion ved Leningradfronten.

SS-Oberführer Hans Loritz ble gjort til ansvarlig for «den krigsviktige industri» i Norge, mens SS – Sturmbannführer Hans Benno Hüttig ble utnevnt til kommandant for den norske SS Vaktbataljon.

Nesten alle av de opprinnelige ca 150 medlemmene av Hirdvaktbataljonen, ble vaktsoldater ved Beisfjord fangeleir eller ved de andre konsentrasjonsleirene: Lager II. Elsfjord, Lager III. Rognan (Botn) og Lager IV. Karasjok. Etter at en rekke fanger fra disse leirene lyktes i å flykte til Sverige ble det kjent i deler av den internasjonale presse hvor dårlig de serbiske fangene ble behandlet,[] og både de norske vaktene og de tyske SS-soldatene ble erstattet av vakter fra Wehrmacht.[]

Vakthold ved bedrifter og annen tjeneste
----------------------------------------

Etter den tid tjenestegjorde medlemmene av den norske SS-Vaktbataljon nesten utelukkende som bedriftsvakter ved en rekke av Norges mest krigsviktige industriinstallasjoner. Blant dem var Gummivarefabrikken i Askim, Knaben Molybdengruver i Kvinesdal i Vest-Agder, Norsk Hydro sine anlegg i Rjukan-området, industrisenteret Sauda og SS-leirene ved Frognerparken i Oslo og på Mysen.

Medlemmer av avdelingen utkommandert fra den nye leiren i Holmestrand (noen ganger omtalt som Grefserud Barakker) tjenestegjorde også som vaktmannskap og transportvakter ved Grini fangeleir. Noen få medlemmer av SS-Vaktbataljon deltok også sammen med medlemmene av SS-Skijegerbataljonen i søkene etter hjemmefrontmedlemmer på Ringerike og det nordre Vestfold i mars og april 1945.[]

Rettsoppgjøret
--------------

Minst fire medlemmer av den norske SS-Vaktbataljon ble dømt til døden i løpet av rettsoppgjøret etter den andre verdenskrig.[] To av disse ble henrettet. Dette var Eilif Rye Pisani fra Bergen. og Johnny Alf Larsen fra Svolvær. Pisani, som var sønn av frontkjemperen i 3. SS - und Polizeikompani Erling Rye Pisani som hadde blitt likvidert av den danske hjemmefronten i København, hadde bare tjenestegjort i serberleiren Osen i ca to uker før han deserterte. Johnny Alf Larsens tjeneste i serberleirene var også relativt kortvarig. Både Larsen og Pisani gjorde seg senere skyldige i svært alvorlige forbrytelser i tjeneste for det tyske Sikkerhetspolitiet.
De andre dødsdømte medlemmene av SS - vaktbataljon fikk senere sine dommer omgjort.

En rekke andre vaktsoldater ble idømt livstids straffarbeid for sine aktiviteter i leirene. Normalt ble et medlem av SS Vaktbataljon som hadde tjenestegjort i en av leirene idømt en frihetsstraff på mellom 3,5 og 5 år De fleste ble imidlertid benådet og løslatt forholdsvis tidlig, og det siste medlem av SS Vaktbataljon ble løslatt fra Berg Arbeidsskole i mars 1955

Kommandanter
------------

* SS-Sturmbannführer Hans Benno Hüttig (1942-til våren 1944)
* SS-Obersturmbannführer Wilhelm «Willy» Bettenhauser (fra våren 1944-?)

Se også
-------

* Konsentrasjonsleirene i Korgen-området

Referanser
----------

1. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011. , s.30
2. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.12
3. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.30: «Etter at Hirdvaktbataljonen/Vaktbataljon «Nord» gikk over til å bli en del av Waffen SS i 1943 (det nøyaktige tidspunktet er omstridt. Flere medlemmer av avdelingen sa de ble overført til SS per 1/1 – 43, mens flere andre hevdet at det først skjedde i mars- april) forsvant den i stor grad fra NS- arbeidet.»
4. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.14 og 15: «Rockic vitnet også om at den første gruppen norske vakter, som i hovedsak besto av relativt unge menn tilsluttet Rikshirden, var langt mer brutale enn de gjennomsnittlig langt eldre medlemmene av Vaktbataljon «Nord»/SS Vaktbataljon som avløste dem i slutten av november samme år.»
5. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.14
6. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.37
7. ↑  Ole Magnus Rapp (17. juli 2009). «Gransker nordmenns rolle i leirene». *Aftenposten* **(norsk)**.
8. ↑  Einar Kr. Steffenak (10. juni 2004). «Da nordmenn mishandlet fanger i krig». *Aftenposten* **(norsk)**.  *Kronikk i Aftenposten av lektor og historiker Einar Kr. Steffenak, Stange*
9. ↑  «Arkivert kopi» (PDF). Arkivert fra originalen (PDF) 23. september 2015. Besøkt 2. oktober 2011.  , s.21
10. ↑  Vaale, Lars-Erik (2004). *Dommen til døden : dødsstraffen i Norge 1945-50*. Pax. s. 194. ISBN 9788253026251.
11. ↑  Jakelin, Asbjørn (2011). *De dødsdømte. 25 menn. 25 henrettelser. Ett oppgjør*. Oslo: Gyldendal Norsk Forlag as. s. 158. ISBN 978-82-05-41088-6.
12. ↑  Styrvold, Sigurd Bakke (2009). *Heil og sæl. Jeg er utdannet morder*. Oslo: Universitetet i Oslo. s. 98.

De dødsdømte
forfatter= Asbjørn Jaklin
Språk=norsk
Utgivelsesår=2011

Eksterne lenker
---------------

* Arkivert 26. juli 2009 hos Wayback Machine.
* Styrvold, Sigurd; *Heil og sæl, jeg er utdannet morder![*død lenke*]*

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |

Portal: Andre verdenskrig